ഭക്ഷ്യ വിഷബാധ: ബേക്കറി പൂട്ടിച്ചു അമ്ബലവയല്: അമ്ബലവയല് ഫേമസ് ബേക്കറിയില് നിന്നും ഭക്ഷണം കഴിച്ച 15 ല് അധികം പേര്ക്ക് ഭക്ഷ്യ വിഷബാധ, ആരോഗ്യവകുപ്പ് ബേക്കറിയില് പരിശോധന നടത്തി ബേക്കറി അടച്ചു പൂട്ടി. നവംമ്ബര് മൂന്നാം തീയതി മുതല് ഇവിടെ നിന്നും ഭക്ഷണം കഴിച്ചവര്ക്കാണ് ഭഷ്യവിഷബാധയേറ്റത്, വിഷബാധയേറ്റവര് അമ്ബലവയലിലെ സ്വകാര്യ ഹോസ്പിറ്റലുകളില് ചികിത്സയിലാണ്.വൈകിട്ടോടെ ഫുഡ് ആന്റ് സേഫ്റ്റി എന്ഫോഴ്സ്മെന്റ് ഉദ്യോഗസ്ഥര് ബേക്കറിയിലെത്തി പരിശോധന നടത്തി. റിപ്പോര്ട്ട് കമ്മീഷണര്ക്ക് കൈമാറും. ബുധനാഴ്ച ബേക്കറിയില് നിന്ന് അല്ഫാം കഴിച്ച റെസ്റ്റ് ഹൗസ് സ്വദേശികളായ ചേലക്കാട് വീട്ടില് ഉഷ 43, മക്കളായ വത്സരാജ് 21, മരുമകള് ഷഹന ഷെറിന് എന്നിവര് ഇപ്പോഴും പെരിന്തല്മണ്ണയിലെ സ്വകാര്യ ആശുപത്രിയില് ചികിത്സയിലാണ്.